**LĒMUMS**

Liepājā

|  |  |
| --- | --- |
| 2022.gada 10.novembrī |  Nr.409/15(prot. Nr.15, 23.§) |

Par servitūta nodibināšanu

Lai nodrošinātu piekļuvi no Instruktoru ielas pie nekustamajiem īpašumiem Instruktoru ielā 22 un Instruktoru ielā 22A, nepieciešams nodibināt reālservitūtu - ceļa servitūtu ar tiesībām uz braucamo ceļu Liepājas valstspilsētas pašvaldības īpašumam - zemes vienībai Instruktoru ielā 20, Liepājā, par labu nekustamajiem īpašumiem Instruktoru ielā 22 un Instruktoru ielā 22A.

Pamatojoties uz likuma “Par pašvaldībām” 14.panta pirmās daļas 2.punktu un 21.panta pirmo daļu, Civillikuma 1156.pantu, 1231.panta 3.punktu un 1158.pantu, izskatot [..] 2022.gada 3.jūnija iesniegumu un [..] 2022.gada 30.jūnija iesniegumu “Par piebraucamā ceļa servitūta nodibināšanu”, Liepājas pilsētas pašvaldības iestādes “Liepājas pilsētas būvvalde” 2022.gada 25.jūlija vēstuli Nr.616/2.3 “Par ceļa servitūtu zemes vienībām Instruktoru ielā 22 un Instruktoru ielā 22A, Liepājā”, Liepājas valstspilsētas pašvaldības Nekustamo īpašumu jautājumu konsultatīvās komisijas 2022.gada 20.jūnija priekšlikumu (sēdes protokols Nr.12) un izskatot Liepājas valstspilsētas pašvaldības domes pastāvīgās Pilsētas attīstības komitejas 2022.gada 3.novembra lēmumu (sēdes protokols Nr.11), Liepājas valstspilsētas pašvaldības dome **nolemj:**

1. Piekrist, ka nekustamajam īpašumam - zemesgabalam Instruktoru ielā 20, Liepājā, kadastra apzīmējums 1700 003 0131 (īpašuma tiesības reģistrētas Liepājas zemesgrāmatas nodaļas nodalījumā Nr.100000269087 Liepājas valstspilsētas pašvaldībai), tiek nodibināts reālservitūts - ceļa servitūts ar tiesībām uz braucamo ceļu - aptuveni 5,25 m platumā un 56 m garumā (kopējā platība ~ 294 kv.m) uz nekustamajiem īpašumiem Instruktoru ielā 22, kadastra Nr.1700 003 0127 (īpašuma tiesības reģistrētas Liepājas zemesgrāmatas nodaļas nodalījumā Nr.100000623555 uz [..] vārda), 1438 kv.m platībā, un Instruktoru ielā 22A, kadastra Nr.1700 003 0125 (īpašuma tiesības reģistrētas Liepājas zemesgrāmatas nodaļas nodalījumā Nr.100000623559 uz [..] vārdiem), 2912 kv.m platībā (pielikumā). Kadastrālās uzmērīšanas rezultātā platības var tikt precizētas.

2. Pilnvarot Liepājas pilsētas pašvaldības iestādes “Nekustamā īpašuma pārvalde” vadītāju Liepājas valstspilsētas pašvaldības vārdā noslēgt līgumu ar [..] par lēmuma 1.punktā minētā reālservitūta - ceļa servitūta ar tiesībām uz braucamo ceļu - nodibināšanu.

3. Pēc lēmuma 2.punkta izpildes Liepājas pilsētas pašvaldības iestādei “Nekustamā īpašuma pārvalde” veikt nepieciešamās darbības lēmuma 1.punktā minētā servitūta ierakstīšanai zemesgrāmatā. Izdevumus par lēmuma 2. un 3.punkta izpildi sedz nekustamo īpašumu Instruktoru ielā 22 un Instruktoru ielā 22A īpašnieki.

4. Liepājas valstspilsētas pašvaldības izpilddirektora vietniekam (īpašumu jautājumos) kontrolēt lēmuma izpildi.

|  |  |
| --- | --- |
| Priekšsēdētājs | Gunārs Ansiņš |
| Nosūtāms: | Nekustamā īpašuma pārvaldei, nomniekam |